Μελέτη της επίδρασης της χορήγησης οπιοειδών κατά το χρόνο χειρουργικής εξαίρεσης στην κυτταρολογική και ιστοπαθολογική διάγνωση των νεοπλασμάτων των σιτευτικών κυττάρων στο σκύλο
Creators: name: Μαρούδα, Χριστίνα Κ.
Publisher: name: Aristotle University of Thessaloniki
Year: 2022
Subjects: Νεόπλασμα των σιτευτικών κυττάρων
Οπιοειδή
Σκύλος
Ιστοπαθολογική διάγνωση
Mast cell tumor
Opioids
Histopathologic grading
Dog

description: Τα νεοπλάσματα των σιτευτικών κυττάρων (MCTs) αποτελούν την πιο συχνή νεοπλασία του δέρματος του σκύλου (7 - 21%) με τη βιολογική τους συμπεριφορά να ποικίλει. Η βιολογική τους συμπεριφορά, η πρόγνωση και η ανταπόκριση στη θεραπεία έχουν συσχετιστεί με την κυτταρολογική και ιστοπαθολογική εικόνα των νεοπλασμάτων αυτών και για την ταξινόμησή τους έχουν προταθεί και εφαρμόζονται ιστοπαθολογικά και κυτταρολογικά συστήματα ταξινόμησης. Η συνηθέστερη θεραπευτική αντιμετώπιση των MCTs είναι η χειρουργική εξαίρεσή τους (ακολουθούμενη ή όχι από χημειοθεραπεία). Κατά την περιεγχειρητική διαχείριση των περιστατικών σκύλων με MCTs συχνά τους χορηγούνται οπιοειδή. Ορισμένες κατηγορίες οπιοειδών προκαλούν, μέσω της σύνδεσής τους με ειδικούς υποδοχείς, αποκοκκίωση των σιτευτικών κυττάρων ενώ έχει φανεί πως τα οπιοειδή ενδεχομένως επιδρούν στην προαγωγή ή την καταστολή της νεοπλασματογένεσης. Η υπόθεση της μελέτης ήταν ότι η χορήγηση μορφίνης προεγχειρητικά επιδεινώνει την κυτταρολογική και ιστοπαθολογική ταξινόμηση συγκριτικά με την ταξινόμηση των νεοπλασμάτων πριν από τη χορήγησή της, ενώ η χορήγηση βουτορφανόλης προεγχειρητικά δεν μεταβάλλει την κυτταρολογική και ιστοπαθολογική ταξινόμηση τους. Επιπλέον, εξετάστηκε εάν η μέθοδος δειγματοληψίας (επιφανειακή βιοψία ή εξαίρεση του νεοπλάσματος) επηρεάζει την ιστοπαθολογική ταξινόμηση. Για τον σκοπό αυτό συμπεριλήφθηκαν συνολικά 45 περιστατικά σκύλων με δερματικά MCTs που προσκομίστηκαν στη Κλινικής Ζώων Συντροφιάς, του Τμήματος Κτηνιατρικής του Αριστοτέλειου Πανεπιστημίου Θεσσαλονίκης, για χειρουργική εξαίρεση των νεοπλασμάτων. Για τη μελέτη της ενδεχόμενης επίδρασης των οπιοειδών στην κυτταρολογική και ιστοπαθολογική ταξινόμηση των νεοπλασμάτων των σιτευτικών κυττάρων, τα περιστατικά διαχωρίστηκαν τυχαία σε τρεις ομάδες M, B και C ανάλογα με τη χορήγηση της προαναισθητικής αγωγής που έλαβαν (μορφίνη, βουτορφανόλη ή φυσιολογικός ορός ταυτόχρονα με δεξμεδετομιδίνη). Σε χρόνο προγενέστερο της χορήγησης των οπιοειδών και μετά την ολοκλήρωση της χειρουργικής επέμβασης ελήφθησαν κυτταρολογικά (C1 και C2, αντίστοιχα) και ιστολογικά δείγματα (Η1, H2a και Η2b, αντίστοιχα) από όλα τα ζώα. Τα δείγματα υποβλήθηκαν σε κυτταρολογική και ιστοπαθολογική εξέταση, ιστοχημική και ανοσοϊστοχημική εξέταση για τους δείκτες KIT, Ki-67, AgNORs και Ki-67 × AgNOR. Προέκυψε στατιστικώς μη σημαντική διαφορά στον αριθμό των ασυμφωνιών που σημειώθηκαν μεταξύ των τριών ομάδων ως προς τη μεταβολή του ιστοπαθολογικού και κυτταρολογικού βαθμού αλλά και ως προς την απόδοση του βαθμού κακοήθειας στα δείγματα που εξετάστηκαν ανοσοϊστοχημικά. Τα αποτελέσματα της μελέτης κατέδειξαν ότι η χορήγηση μορφίνης ως μέρος της προαναισθητικής αγωγής σε σκύλους που υποβάλλονται σε χειρουργική αφαίρεση νεοπλασμάτων των σιτευτικών κυττάρων δεν επηρεάζει την ιστοπαθολογική και κυτταρολογική ταξινόμησή τους, σε σύγκριση με τη χορήγηση βουτορφανόλης ή φυσιολογικού ορού. Επιπλέον, τα αποτελέσματα της μελέτης δείχνουν ότι η εκτίμηση του ιστοπαθολογικού βαθμού σε δειγματοληψίες επιφανειακών ιστοτεμαχίων νεοπλασμάτων των σιτευτικών κυττάρων δεν παρέχει απόλυτη ακρίβεια ως προς τον βαθμό κακοήθειας σε όλα τα δερματικά νεοπλάσματα των σιτευτικών κυττάρων στον σκύλο. Με την εφαρμογή ανοσοϊστοχημικών και ιστοχημικών τεχνικών επιβεβαιώθηκε ότι η χορήγηση μορφίνης ως μέρος της προαναισθητικής αγωγής σε σκύλους που υποβάλλονται σε χειρουργική αφαίρεση MCTs δεν επιδρά στο ρυθμό ανάπτυξης και τον κυτταρικό πολλαπλασιασμό του νεοπλάσματος και την έκφραση του υποδοχέα ΚΙΤ. Επιπλέον, με εφαρμογή ανοσοκυτταροχημικών τεχνικών, καθορίστηκαν διαχωριστικές τιμές για την εκτίμηση του βαθμού κακοήθειας νεοπλασμάτων των σιτευτικών κυττάρων για τους δείκτες Ki-67 και Ki-67 × AgNOR σε κυτταρολογικά δείγματα.
description: Mast cell tumor (MCT) is a frequent cutaneous tumor (7-21%) in dogs, with a variable biological behavior. Studies correlate cytologic and histopathologic features of MCTs with their biological behavior, prognosis, and response to treatment. The use of preoperative opioids is common in canine patients undergoing surgical removal of these tumors. Certain opioids can induce or downregulate mast cell degranulation and influence cancer progression. The aim of the present study was to investigate whether the administration of morphine or butorphanol during surgical excision of canine cutaneous MCTs affects their cytologic and histopathologic appearance, thus influencing cytologic and histopathologic grading and prognosis. Our hypothesis was that administration of morphine before surgical excision worsens cytologic and histopathologic grading compared to the grading obtained before administration whereas administration of butorphanol before surgical excision does not alter the cytologic and histopathologic grading compared to the grading obtained before administration. This was a prospective, blinded, randomized, cohort clinical study. Forty-five dogs with cutaneous MCTs were randomly allocated into three groups according to preanaesthetic medication: dexmedetomidine combined with morphine (group M) or butorphanol (group B) or normal saline (group C). Cytologic specimens and histopathologic samples were obtained both prior to and after surgery. Samples were graded according to Kiupel’s and Patnaik’s systems, examined immunohistochemically for Ki-67 and KIT expression, and histochemically for AgNORs. Based on both Kiupel’s and Patnaik’s systems, no significant differences were noted concerning the number of cases with grading discrepancies in grades allocated prior to versus after surgery among the groups. The same applied to cytological grading and immunohistochemical and histochemical evaluation. It seems that administration of morphine or butorphanol as part of the preanesthetic medication for surgical removal of canine cutaneous mast cell tumors does not influence histopathologic and cytologic grading of MCTs. Moreover, the administration of morphine or butorphanol as part of the preanesthetic medication for surgical removal of canine cutaneous mast cell tumors does not influence the growth rate and cell proliferation of the tumor and the expression of the KIT receptor. Furthermore, we examined whether the sampling method used (incisional biopsy or excisional biopsy) affects the histopathologic classification. In addition, by applying immunocytochemical techniques, cut off values were determined for Ki-67 and Ki-67 × AgNOR markers to assess the degree of malignancy of neoplastic mast cells in cytological samples.